kardosdrur/scandi-wiki huggingface dataset:
Piero Toscani

Piero Toscani (28. juli 1904 – 23. maj 1940) var en italiensk bokser som deltog i de olympiske lege 1928 i Amsterdam.

Toscani blev olympisk mester i boksning under OL 1928 i Amsterdam. Han vandt en guldmedalje i vægtklassen mellemvægt. I finalen besejrede han Jan Heřmánek fra Tjekkoslovakiet. Der var 17 boksere fra 17 lande som stillede op i vægtklassen som blev afholdt fra den 7. til 11. august 1928.

Eksterne henvisninger 
 Profil på databaseolympics.com 

Boksere fra Italien
Olympiske mestre fra Italien
Olympiske boksere fra Italien
Boksere ved sommer-OL 1928
Flux

Flux (latin fluxus betyder flydende eller strømmende) er i fysik et mål for en strøm af noget gennem en valgt flade og fladeorientering. Som regel omtales elektrisk strøm, som går i vakuum eller i en leder ikke som flux. Flux blev først brugt af Michael Faraday om magnetisk flux, men bruges i dag mere generelt.

Flux er indenfor fysik to beslægtede abstrakte beskrivelser: 
 Flux i betydningen strømning betegner almindeligvis en per tidsenhed flydende mængde gennem et valgt areal/tværsnit. Indenfor studier af transport fænomener (varmetransmission, fluidmekanik) defineres flux som mængden af stof/energi der flyder gennem et enheds areal eller tværsnit pr. tidsenhed.
 Flux (matematisk: Et vektorfelts skalare flux) er defineret som det indre / skalare produkt af en flade og et vektorfelt der forudsættes konstant over denne flade. Er vektorfeltet ikke konstant over fladen, benyttes et integrale. Fladens retning bestemmes af normalvektoren.

Afhængig af betragtningsvinklen kaldes fladeelementets mål for  gennemflydning, indstrømning, udflydning og lignende.

Strøm 
Strøm = En mængdes ændring per tid 
 betegner her almindeligvis en mængde (latinsk kvantitet), ikke nødvendigvis elektrisk ladning.

Beskriver mængden en energi, svarer strømmen til effekt.

Flux 
Flux = Vektorfelt · Flade
Vektorfeltet bliver almindeligvis også betegnet fluxtæthed.

Differentiel repræsentation:

Integral repræsentation:

Matematisk formulering som feltstyrke
Et skalart felts vektorflux

Et vektorfelts skalare flux

Et vektorfelts vektorflux

Fluidmekanik
Fysisk størrelse
Forholdstal
No Mercy

No Mercy henviser til flere ting:

 WWE No Mercy – et wrestling-event
 WWF No Mercy – spil fra 2000 baseret på WWE No Mercy
 No Mercy (T.I.) – et 2010-album fra rapperen T.I.
Stella Mwangi

Stella Nyambura Mwangi (født 1. september 1986 i Nairobi, Kenya) er en norsk-kenyansk sangerinde og komponist. 

Flere af Mwangis sange handler om situationen i hendes hjemland Kenya, samt om diskriminationen som hun og hendes familie gennemgik efter at være flyttet til Norge i 1991. 

Noget af Mwangis musik har været brugt i film som American Pie 5 og Save The Last Dance, samt i tv-serier som CSI: New York og Scrubs og hun har bl.a. optrådt for Nelson Mandela.  

Mwangi har vundet adskillige priser og blev særdeles populær i Norge efter at hun vandt det nationale melodi grand prix i februar 2011. Hun deltog i Eurovision Song Contest 2011 for Norge med sangen "Haba Haba" (swahili for gradvist), men kom ikke videre fra den første semifinale, på trods af at hun var udpeget som en af vinderfavoritterne.

Kilder

Eksterne henvisninger 

Sangere fra Kenya
Sangere fra Norge
Deltagere ved Eurovision Song Contest 2011
Norges Eurovision Song Contest-deltagere
Personer fra Nairobi
Domenico Valentino

Domenico Valentino (født 17. maj 1984 i Marcianise) er en italiensk amatørbokser, som konkurrerer i vægtklassen letvægt. Han fik sin olympiske debut da han repræsenterede Italien under Sommer-OL 2004, hvor han blev slået ud i kvartfinalen. Han repræsenterede også Italien under Sommer-OL 2008, hvor han blev slået ud i ottendedelsfinalen af Yordenis Ugás fra Cuba i samme vægtklasse. Han har også en guld, sølv og bronzemedalje fra VM i boksning, i 2009, 2007 og 2005. Han har også tre guldmedaljer og en bronzemedalje fra fra EM i boksning.

Eksterne henvisninger 
 http://sports.yahoo.com/olympics/athens2004/ita/Domenico+Valentino/1729551 

Boksere fra Italien
Giovanni Zuddas

Giovanni Battista Zuddas (1. marts 1928 – 21. oktober 1996) var en italiensk bokser som deltog i de olympiske lege 1948 i London.

Zuddas vandt en sølvmedalje i boksning under OL 1948 i London. Han kom på en andenplads i vægtklassen, bantamvægt. I finalen tabte han til ungarske Tibor Csik.

Eksterne henvisninger 
 

Boksere fra Italien
Olympiske sølvmedaljevindere fra Italien
Olympiske boksere fra Italien
Boksere ved sommer-OL 1948
Mike McCallum

Mike McCallum (født 7. december 1956 i Kingston) var en jamaicansk Mellemvægt bokser. I starten var han en amatørbokser, men i 1984 blev han en professionel bokser. Han havde fighternavnet The Body Snatcher.

I dag er McCallum boksetræner i Las Vegas.

Eksterne henvisninger 
  

Boksere fra Jamaica
Personer fra Kingston
Boksere i International Boxing Hall of Fame
Bispegården

Bispegården kan henvise til flere bygninger:
 Bispegården (Haderslev) – bygning i Haderslev
 Bispegården (Kalundborg) – bygning i Kalundborg
 Bispegården (København) - bygning i København
 Bispegården (Viborg) – administration for Viborg Stift
Thomas Essomba

Thomas Essomba (født 2. december 1987) er en camerounsk amatørbokser, som konkurrerer i vægtklassen let fluevægt. Essomba har ingen større internationale resultater, og fik sin olympiske debut da han repræsenterede Cameroun under Sommer-OL 2008. Her blev han slået ud i første runde af Hovhannes Danielyan fra Armenien i samme vægtklasse. Han har også en bronzemedalje fra de Panafrikanske lege i 2007 i Algeriet.

Eksterne henvisninger 
 http://melbourne2006.com.au/Participants/Participants?ID=107564 

Boksere fra Cameroun
Nina Radojčić

Nina Radojčić (Serbisk:Даница Радојичић; født 9. august 1989 i Beograd) er en serbisk sangerinde. Hun deltager for Serbien ved Eurovision Song Contest 2011 i Düsseldorf med sangen Čaroban.

Sangere fra Serbien
Personer fra Beograd
Serbiens Eurovision Song Contest-deltagere 
Deltagere ved Eurovision Song Contest 2011
Janwillem van den Berg

Janwillem van den Berg (26. november 1920 i Akkrum – 18. oktober 1985 i Groningen) var en nederlandsk videnskabsmand med speciale i tale samt lægevidenskabelig fysiker, der spillede en stor rolle i etableringen af myoelastisk-aerodynamisk teori inden for taleproduktion. Den mest afgørende aspekt af van den Bergs teori er dens effekt på moderne talevidenskab, idet teorien fremsætter et grundlag for moderne modeller for stemmebåndsfunktion.

Van den Berg designede den første implanterbare pacemaker, der kunne skiftes til en hurtigere hjerteslagshastighed for højere aktivitet.

Litteratur 
 van den Berg, J. (1958). “Myoelastic-aerodynamic theory of voice production”, Journal of Speech and Hearing Research 3(1): 227-244.
 Titze, I. R. (2006).The Myoelatic Aerodynamic Theory of Phonation, Iowa City:National Center for Voice and Speech, 2006.

Referencer

Eksterne henvisninger 
 Janwillem van den Berg  på Rijksuniversiteit Groningens hjemmeside 

Fysikere fra Nederlandene
Videnskabsfolk fra Holland
Anna Rossinelli

Anna Rossinelli (født 20. april 1987 i Basel) er en schweizisk sangerinde. Hun er forsanger i en trio der optræder under hendes navn. Den 11. december 2010 vandt hun det schweiziske melodi grand prix og skulle derfor repræsentere Schweiz ved Eurovision Song Contest 2011 i Düsseldorf med sangen In love for a while. Hun kvalificerede sig videre fra semi-finalen 10. maj, og hun endte på en 25. plads i finalen.

Eksterne henvisninger 
  

Sangere fra Schweiz
Deltagere ved Eurovision Song Contest 2011
Schweiz' Eurovision Song Contest-deltagere
Personer fra Basel
Paradise Oskar

Axel Ehnström (født 23. oktober 1990 i Kirkkonummi) er en finsk sanger. Han er også kendt under sit kunstnernavn Paradise Oskar. Under dette navn deltog han for Finland ved Eurovision Song Contest 2011 i Düsseldorf med sangen Da da dam. Her kvalificerede han sig videre fra semi-finalen til finalen, hvor han endte på en 21. plads.

Sangere fra Finland
Finlands Eurovision Song Contest-deltagere
Deltagere ved Eurovision Song Contest 2011
Hydrat

Hydrat er en betegnelse, som bruges i uorganisk og organisk kemi for at vise, at et stof indeholder vand. Vandets kemiske tilstand er varierende blandt hydraterne, hvoraf nogle blev kaldt sådan, før man kendte deres kemiske struktur. Hydrater er ikke kemiske forbindelser, men stabiliseres i forhold til termodynamisk ligevægt. Dannelse og dekomponering af hydrater er en første ordens reaktion. Højere tryk af gassen medfører højere temperatur for dannelse af hydrater. Der er hysterese med hensyn til dannelse og dekomponering ved fasthold tryk eller temperatur. Det vil sige at det f.eks. kræver en højere temperatur at få hydrater til at dekomponere end for at dannes ved fastholdt tryk. Dette kan eftervise eksperimentelt og forudsiges ud fra termodynamiske betragtninger

Clatrate hydrater eller gashydrater er forbindelser mellem gasmolekyler og vand. Gashydrater er faste krystallinske stoffer, der ligner sne eller is, og hvor små ikke-polære molekyler er fanget i gitre af vandmolekyler. Blandt de molekyler, der sammen med vand danner hydrater, kan nævnes O2, H2, N2, CO2, CH4, C2H6, H2S, Ar, Kr og Xe.

Hydrater kan findes både i forbindelse med f.eks. olie og gasproduktion og i naturen f.eks. i sibiriske moser eller på bunden af havet – steder hvor tryk og temperatur samt tilstedeværelsen af gasser er rigtige for dannelsen af hydrater.

Kemi
Vand
Cestus

En cestus (oprindeligt stavet caestus på Latin) er betegnelsen for en "kamphandske", der blev brugt i antikkens nævekampe (boksekampe) og  i pankration. Den blev oprindeligt benyttet som en slags boksehandske men med modsat formål. 

Det latinske ord caestus (flertal: caestūs)  kommer fra verbet caedere, der betyder "at slå" eller "at ramme". 

De første versioner til brug i kamp bestod af flere læderremme, der var viklet rundt om nævekæmperens hænder. Cestus var oprindeligt benyttet i kampsport i Antikkens Grækenland, hvor de blev benyttet i mand-til-mand kampsport, og hvor formålet var at slå modstanderen ud. Romerne justerede konstruktionen ved at tilføje metalstykker, søm og jernplader til læderremmene. Der har også været benyttet varianter med knivligende genstande for at skære modstanderen. 

En cestus blev ofte benyttet under Gladiatorkampene i Rom, hvor mere eller mindre ubevæbnede personer (ofte slaver) kæmpede mod hinanden; ofte med dødelig udgang. Denne form for boksning blev tiltagende blodig, indtil brugen af cestus blev forbudt i det første århundrede e.Kr. 

En berømt afbildning af cestus ses på skulpturen Nævekæmperen. Den siddende figur har cestus på begge hænder. Statuen er på Palasso Massimo i Rom og er formentlig fremstillet efter græsk forlæg.

Noter 

Sportsudstyr
Boksning
Kampsport
Antikken
Sjonni's Friends

Sjonni's Friends er en islandsk gruppe der dannedes til ære for Sigurjón Brink (også kaldet Sjonni). Gruppen repræsenterer Island ved Eurovision Song Contest 2011 i Düsseldorf med sangen Coming home.

Samlingen 
Til det islandske melodi grand prix i 2011 havde Sigurjón Brink indsendt sangen Aftur heim og udvalgt til at deltage. Imidlertid døde han pludseligt den 17. januar 2011 i hjemmet af et bristet blodkar i hjernen. Han efterlod sig kone og fire børn. 

Efter den tragiske hændelse vælger en gruppe af Sjonni's venner, med accept fra familien, at fremføre bidraget til den nationale finale. Den 12. februar 2011 vinder gruppen og skal dermed deltage ved Eurovision Song Contest 2011. Sangen er efterfølgende oversat til engelsk.

Musikgrupper fra 2011
Musikgrupper fra Island
Islands Eurovision Song Contest-deltagere
Deltagere ved Eurovision Song Contest 2011
Linda Wagenmakers

Linda Wagenmakers (født 30. november 1975 i Arnhem) er en hollandsk sangerinde. Hun er mest kendt for sin 
optræden ved Eurovision Song Contest 2000 i Stockholm, hvor hun deltog med sangen No Goodbyes der fik en 13. plads. 

Hun har desuden medvirket i musicalen Miss Saigon, hvor hun havde rollen som Kim.

Personer fra Arnhem
Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 2000
Max van den Berg

Margrietus Johannes (Max) van den Berg (født 22. marts 1946) er en nederlandsk politiker og medlem af det nederlandske arbejderparti. Fra 1979 til 1986 var han formand for partiet, og fra 1999 til 2007 var han europaparlamentsmedlem. Siden 2007 har han været Kongens Kommissær i Groningen.

Eksterne henvisninger 

 Officiel hjemmeside 

Medlemmer af Europa-Parlamentet fra Nederlandene
Ines

Ines (født 26. maj 1981 i Haapsalu) er en estisk sangerinde. Hun er mest kendt internationalt for sin optræden ved Eurovision Song Contest 2000 i Stockholm, hvor hun med sangen Once in a lifetime fik en 4. plads. Hun forsøgte atter at vinde den estiske finale i 2006 med sangen Iseendale, men det blev kun til en andenplads. Hun har desuden fået adskillige musikpriser, bl.a. bedste kvindelige artist i Estonian Music Award både i 2000 og 2005.

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2000
John Barnett

John Barnett (1802-90) var en engelsk komponist.

Barnett stammede fra en indvandret
tysk Familie og blev tidlig Elev af den eng.
Komponist Arnold. Den Lykke, B.’s første Forsøg
som Operakomponist (Operetten Before
Breakfast) gjorde, bestemte ham til helt at hellige sig
til at skrive for Scenen, og den lange Rk. af
Operaer (navnlig i mindre, lettere Stil), han i
Aarenes Løb optraadte med, gjorde ham meget yndet
som Komponist. B.’s Operaer udmærker sig ved
dramatisk Liv og ved smuk og ejendommelig
Melodik. Hans Nevø, John Francis B., f.
16. Oktbr 1837 i London, studerede i Leipzig og
virkede der i en Aarrække som Klaverspiller og
Komponist. Han har skrevet en Del
Orkester- og Kammermusik foruden en Klaverkoncert samt
Oratorier og Kantater ved Musikfester.

Komponister fra England
Briter i 1800-tallet
John Stanley

John Stanley (17. januar 1712 — 19. maj 1786) var en engelsk musiker.

Stanley var fra barn af blind, men blev allerede i 11-års-alderen organist ved en London-kirke. 1782 blev han organist ved Chapel Royal; han stod Händel nær og skrev i hans stil et par oratorier foruden koncerter, fløjtesonater med mere.

Eksterne henvisninger 

Komponister fra England
Barokkomponister
Orla Frøsnapper (film fra 2011)

Orla Frøsnapper er en animeret version af Ole Lund Kirkegaards populære børnebog af samme navn. Den havde premiere 1. juni 2011 og var instrueret af Peter Dodd efter manuskript af Søren Danielsen og Peter Dodd.

Der er tale om en genindspilning af historien, idet den tidligere blev filmatiseret i 1980 under titlen Lille Virgil og Orla Frøsnapper. Filmen er en del af en trilogi, der foruden Orla Frøsnapper også indeholder Gummi T (2012) og Otto er et næsehorn (2013)

Handling 
At være en af de små i byen er en udfordring. Smeden, den stærke mand i cirkus og den gamle dame er alle voksne og meget i vejen for sjov og ballade. Men værst af dem alle er byens bølle, Orla Frøsnapper. Han er direkte farlig! Det kræver opfindsomhed at have det sjovt, hvis Orla Frøsnapper er i nærheden, og det kræver fantasi og handlekraft at slippe ud af hans klør. Det har drengen Victor til fulde!

Stemmerne

Se også 
 Orla Frøsnapper (film fra 2006)

Referencer

Eksterne henvisninger 
 

Animationsfilm fra Danmark
Film baseret på værker af Ole Lund Kirkegaard
Danske film fra 2011
Hannibal Gisco

Hannibal Gisco (ca. 300-290 – 260 f.Kr.) var en karthagensk militærkommandant, som ledede både landstyrkerne og marinen under den første puniske krig mod romerne. Hans præstationer viste sig at være utilstrækkelige og hans nederlag i slag førte til at han blev henrettet.

Hannibal Gisco må ikke forveksles med Hannibal, søn af Hamilcar Barca, den karthanske leder i den anden puniske krig.

Omstændighederne omkring Hannibal Giscos tidlige liv og karriere forbliver ukendt.

Personer i antikken
Militærfolk
Puniske krige
Prioritet (jura)

Prioritet (latin), fortrinsret, særlig retten til fortrinsvis fyldestgørelse. En sådan fortrinsret nyder bl.a. den, der har pant i en fast ejendom, idet han derved har fortrinsret til fyldestgørelse af ejendommen frem for både senere panthavere i ejendommen og ejerens almindelige kreditorer — derfor bruges også ordet prioritet særlig som betegnelse for panteret i fast ejendom. Ved tinglige rettigheder gælder det overhovedet som regel, at den har prioritet, hvis ret først er stiftet (eller tinglæst) (prior tempore, potior jure).

Jura
Retsvidenskab
Juridiske begreber
Gessie Kirke

Gessie Kirke () är en kirke i Vellinge-Månstorps församling og tidligere i Gessie församling. Kirken opførtes i årene 1887–88 i røde mursten i nygotisk stil. Den består af en langhuskirke med et femkantet afsluttet kor mod øst. Mod nord findes sakristiet og mod vest tårnet. Den nuværende kirke erstattede en ældre kirke fra 1100-tallet, som var meget lille og kun 18 meter lang. I 1928 restaureredes kirken.

Kilder 
 Våra kyrkor, side 379, Klarkullens förlag, Västervik, 1990,

Eksterne henvisninger 
 Vellinge Kommunes hjemmeside  

Kirker i Skåne län
Lund Stift
Karolina Gočeva

Karolina Gočeva (Makedonsk:Каролина Гочева; født 28. april 1980 i Bitola) er en makedonsk sangerinde. Hun er bedst kendt internationalt ved at have repræsenteret sit hjemland hele to gange ved Eurovision Song Contest.

Eksterne henvisninger 

Sangere fra Nordmakedonien
Nordmakedoniens Eurovision Song Contest-deltagere
Deltagere ved Eurovision Song Contest 2002
Deltagere ved Eurovision Song Contest 2007
Helmuts Balderis-Sildedzis

Helmuts Balderis-Sildedzis (tidligere Helmuts Balderis; født 31. juli 1952 i Riga i Lettiske SSR) er en pensioneret lettisk ishockeyspiller, der spillede højre wing.

Balderis spillede i den sovjetiske hockeyliga for Dinamo Riga (1969–77 og 1980–85) og CSKA Moskva (1977–80). Han var den førende målscorer i 1977- og 1983-sæsonerne, og blev årets spiller i 1977. Han var den bedste lettiske spiller i 1970'erne og 1980'erne og den mest produktive målscorer fra denne nation, med i alt 333 mål i den sovjetiske liga.

Balderis spillede for det sovjetiske landshold, og på den tabende side af Miracle on Ice-kampen ved Vinter-OL i 1980, men var med til at vinde VM i 1978, 1979 og 1983. Balderis repræsenterede Sovjetunionen ved fem VM i ishockey (1976–79 og 1983), samt Canada Cup i 1976 og Vinter-OL i 1980. Han blev kåret som bedste forward under VM i ishockey i 1977. Balderis blev ikke udtaget til det sovjetiske olympiske hold i 1984  og spillede kun i én stor international turnering efter han forlod CSKA Moskva for igen at spille for Dinamo Riga i 1980.

I 1985 gik Balderis på pension og blev træner i Japan. Han vendte tilbage som spiller i 1989, da sovjetiske spillere fik lov til at spille i National Hockey League. Balderis blev udvalgt under NHL Entry Draft i 1989 af Minnesota North Stars  i den 12. runde af 238 runder, hvor han spillede 26 kampe og scorede 3 mål med 6 assists. I en alder af 36, var Balderis den ældste  spiller nogensinde udvalgt af et NHL-hold, og han var den ældste spiller, der scorede sit første mål. Balderis pensioneredes igen efter én sæson i Minnesota, men kom tilbage igen som spiller for anden gang, da Letland genvandt sin uafhængighed. Balderis spillede flere kampe for det nyoprettede lettiske landshold i 1992, hvor han som holdkaptajn scorede to mål. Senere coachede han landsholdet og fungerede som dets administrerende direktør. Han er i øjeblikket medlem af Letlands Ishockeyforbund.

I 1998 blev han optaget i IIHF International Hockey Hall of Fame. Siden den 11. oktober 2002 er Helmuts Balderis-Sildedzis Officer af Trestjerneordenen.

Se også 
 Lettiske ishockeyspillere i NHL

Kildehenvisninger

Eksterne henvisninger 
 

Personer fra Riga
Ishockeyspillere fra Letland
NHL-spillere
Olympiske sølvmedaljevindere fra Sovjetunionen
Medaljevindere ved vinter-OL 1980
Officerer af Trestjerneordenen
Twisted

Twisted er Hallucinogens debut album, udgivet den 16. oktober 1995 på Dragonfly Records. Albummet solgte 85.000 eksemplarer. I 1999 blev det remarsteret på Hallucinogens eget pladeselskab, Twisted Records.

Trackliste 
 "LSD"
 "Orphic Thrench"
 "Alpha Centauri"
 "Dark Magus"
 "Shamanix"
 "Snarling Black Mabel"
 "Fluoro Neuro Sponge"
 "Solstice"
 "Angelic Particles" (Remix)

Eksterne henvisninger 

Album fra 1995
Hallucinogen-album
Slotskapellet (Oslo)

Slotskapellet er et kapel i Det Kongelige Slott i Oslo i Norge, og stedet for mange begivenheder for det norske kongehus. Blandt andet afholdes kongelige dåb og konfirmationer her. På søndage afholdes gudstjeneste i slotskirken af studentmenigheten i Oslo. Udover dette, er kapellet blevet brugt til koncerter, primært i samarbejde med Oslo Kammermusikfestival.

Kapellet har to sideskibe med gallerier, og i brystværnet er indsat gipsrelieffer af de fire evangelister. Værket er udført af billedhuggeren Hans Michelsen. Koret ender i et halvcirkelformet apsis, og væggen bag alteret er i rosa stuk. Orglet er placeret ovenfor galleriet. Alteret selv er i hvid stuk, og til venstre for det står prædikestolen i hvidt og guld. Ud over dette, er farverne grå, beige, grøn, lilla og brun, og indretningen er præget af træarkitektur karakteristisk for 1850–1900'erne. Loftet, som er rigt udsmykket, blev udført af Peter Wergmann i 1843.

Slotskapellet grundlagdes da Kong Karl 14. Johan lagde grundstenen til slottet den 1. oktober 1825, og er det eneste lokale, der bærer kong Karl 14. Johans monogram. Kapellet stod dog ikke færdigt før i 1844. Slotsarkitekten Hans Ditlev Frantz von Linstow sendte sine tegninger til kirken og koret i 1837, og var tydeligvis blevet inspireret af den tyske arkitekt Karl Friedrich Schinkel.

I 2004 restaureredes kapellet i forbindelse med dåben af prinsesse Ingrid Alexandra, men står på samme måde som slottet gjorde ved indvielsen i 1849.

Kilder 

Bygninger, konstruktioner og anlæg i Oslo
Fabio Quagliarella

Fabio Quagliarella (født 31. januar 1983) er en italiensk fodboldspiller, der spiller som angriber for den italienske fodboldklub Sampdoria.

Quagliarella har tidliger repræsenteret blandt andet Juventus, Napoli og ACF Fiorentina. Han står (pr. april 2018) noteret for 25 kampe og syv mål for Italiens landshold.

Kilder 

Fodboldspillere fra Juventus F.C.
Fodboldspillere fra S.S.C. Napoli
Fodboldspillere fra Udinese Calcio
Fodboldspillere fra ACF Fiorentina
Fodboldspillere fra Italien
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Kildehenvisning

En kildehenvisning, kildeangivelse, reference, citering eller citation er en måde at angive en kilde på. Kildehenvisninger til litteratur skal tydeliggøre, hvor forfatteren har sine informationer fra. Hvis forfatteren gengiver anden forfatters materiale uden at angive kilden, er der tale om afskrift.

Ved henvisninger til bøger, aviser og andet papirbaseret kildemateriale angives normalt titel, forfatter, udgiver og årstal. Udgave, sidetal, udgivelsessted, bind-nummer (ved henvisning til tidsskrifter) - og ISBN-nummer eller ISSN-nummer kan også angives.

Ved henvisning til websider eller websteder bør datoen for besøget angives i kildehenvisningen.

I praksis
En kildehenvisning i litteratur foretages ofte ved at indføre en parentes indeholdende følgende oplysning: Forfatterens efternavn, årstal samt sidetal. Der henvises til den litteratur man gør brug af i sin tekst, og denne skulle være at finde i ens litteraturliste. 

Følgende er et eksempel på hvordan henvisninger bruges i en videnskabelig tekst: "Sierra Leone er et eksempel på et samfund der beror på klientelisme modsat bureaukrati(Henriksen 2008: 83)"
I litteraturlisten vil man under "Henriksen" finde yderligere oplysninger såsom: Forfatterens fulde navn, oplysninger om bogens titel, udgivelsesår, forlag og om bogen eventuelt er redigeret af en anden. 

Henviser man senere i teksten til samme bog og samme side kan man nøjes med at skrive "(Ibid.)".

Se også 
 Kildekritik (tværfaglig)
 Citationsindeks
 BibTeX

Referencer 

Litteratur
Videnskabsformidling